Σιβύλλη του Άτσερα

Η Σιβύλλη του Άτσερα (1153 - 1205) ήταν βασίλισσα της Σικελίας ως σύζυγος του Βασιλέως της Σικελίας Ταγκρέδου και αντιβασίλισσα για λογαριασμό του ανήλικου γιου της Γουλιέλμου Γ΄ (1194). Η Σιβύλλη του Άτσερα ήταν αδελφή του κόμη Ριχάρδου του Άτσερα. Ο Ταγκρέδος βρισκόταν σε σύγκρουση με τη θεία του Κωνσταντία του Ωτβίλ και τον σύζυγο της αυτοκράτορα Ερρίκο ΣΤ΄ που διεκδικούσαν το Βασίλειο της Σικελίας.

 Ο Ερρίκος ΣΤ΄ επιχείρησε να επιτεθεί στη Σικελία αλλά απέτυχε και οπισθοχώρησε, η σύζυγος του Κωνσταντία αιχμαλωτίστηκε. Ο Ταγκρέδος μετέφερε την Κωνσταντία στο Παλέρμο υπό την επίβλεψη της συζύγου του Σιβύλλης, έτρωγε μαζί της και κοιμόταν στο υπνοδωμάτιο της. Η Σιβύλλη αντέδρασε σκληρά με την ευνοϊκή μεταχείριση απέναντι στην Κωνσταντία με τον ισχυρισμό ότι η συμπεριφορά αυτή θα μπορούσε να ενισχύσει τα κληρονομικά της δικαιώματα. Όταν είδαν ότι ο λαός του Παλέρμο συμπαθούσε την Κωνσταντία πρότεινε στον σύζυγο της να θανατώσει την Κωνσταντία αλλά ο Ταγκρέδος φοβήθηκε τη λαϊκή εξέγερση και αρνήθηκε, τελικά αποφάσισαν να τη φυλακίσουν. Ο Καγκελάριος Ματθαίος του Έτζελο έστειλε γράμμα στον Ταγκρέδο και του πρότεινε να φυλακίσουν την Κωνσταντία στο Κάστρο του Αυγού στη Νάπολη που ήταν ασφαλές και περιβαλλόταν από νερό υπό την επίβλεψη του ευγενούς Αλιγκνέρο Κοττόνε, ο βασιλιάς δέχτηκε. Ο Πάπας Κελεστίνος Γ΄ ζήτησε από τον Ταγκρέδο να στείλει την Κωνσταντία στη Ρώμη, σε αντάλλαγμα θα αναγνώριζε τον ίδιο σαν βασιλιά, ο Ταγκρέδος δέχτηκε αλλά στον δρόμο η Κωνσταντία ελευθερώθηκε από Γερμανούς στρατιώτες το καλοκαίρι του 1192. Ο αυτοκράτορας Ερρίκος ΣΤ΄ διέσχισε το φθινόπωρο του 1194 το Στενό της Μεσσήνης έτοιμος να εισβάλλει στη Σικελία. Η Σιβύλλη κατάφερε να κλείσει με τον αυτοκράτορα συμφωνία σύμφωνα με την οποία ο ανήλικος γιος της Γουλιέλμος Γ΄ που βρισκόταν σε κίνδυνο θα διατηρούσε την κομητεία του Λέτσε. Η Σιβύλλη παρέστη στη στέψη του Ερρίκου ΣΤ΄ στον Καθεδρικό Ναό του Παλέρμο σαν βασιλιά της Σικελίας. Σε λίγες μέρες η ίδια η Σιβύλλη, ο γιος της, οι κόρες της και οι οπαδοί της Νικόλαος του Έτζελο γιος του Ματθαίου αρχιεπισκόπου του Σαλέρνο και ο ναύαρχος Μαργαριτόνε συνελήφθησαν, μεταφέρθηκαν αιχμάλωτοι στη Γερμανία και φυλακίστηκαν. Η Μαργαρίτα δραπέτευσε στη Γαλλία την ίδια εποχή που ο Πάπας Ιννοκέντιος Γ΄ απαιτούσε από τον αυτοκράτορα να την ελευθερώσει, ο Ερρίκος ΣΤ΄ κρέμασε τον αδελφό της Ριχάρδο του Άτσερα για να εκδικηθεί τη φυλάκιση της Κωνσταντίας. Με τον σύζυγο της Ταγκρέδο των Ωτβίλ βασιλιά της Σικελίας απέκτησε τέκνα: Ρογήρος Γ΄ 1175 - 1193, δούκας της Απουλίας, συμβασιλιάς με τον πατέρα του. Γουλιέλμος Γ΄ π.1186 - π.1198, διαδέχθηκε τον αδελφό του ως συμβασιλιάς και έπειτα τον πατέρα του ως βασιλιάς της Σικελίας. Ελβίρα απεβ. 1231, κόμισσα του Λέτσε, πριγκίπισσα του Τάραντα, διεκδικήτρια του βασιλείου της Σικελίας. Παντρεύτηκε πρώτα τον Γκωτιέ Γ΄ κόμη του Μπριέν, μετά τον Ιάκωβο κόμη του Τρικάριο και έπειτα τον Τέγκριμο ντι Μοντιλιάνα, παλατινό κόμη της Τούσκια.. Κωνσταντία άκμασε 1220, παντρεύτηκε τον Πιέτρο Τζιάνι δόγη της Βενετίας. Βαλντράντα απεβ. π.1252, παντρεύτηκε τον Γιάκοπο Τιέπολο, ευγενή της Γαληνοτάτης Δημοκρατίας και μετέπειτα δόγη της Βενετίας. Μεντανία. Alio, Jacqueline. Queens of Sicily 1061-1266. Trinacria: New York City, 2018. Norwich, John Julius. The Kingdom in the Sun 1130-1194. Longman: London, 1970. Matthew, Donald. The Norman Kingdom of Sicily. Cambridge University Press: 1992.